**ชื่อสิ่งประดิษฐ์ ผลผักปลังย้อมสีฟัน**

**ผู้ประดิษฐ์และนำเสนอผลงาน** ณัฏฐณิชากร ปลื้มกิตติยากรณ์ตำแหน่งนักวิชาการทันตสาธารณสุข

โรงพยาบาลส่งเสริมสุขภาพตำบลบ้านสีถาน โทร. 097-3191536 E-Mail : [pear.009@hotmail.com](mailto:pear.009@hotmail.com)

**บทคัดย่อ**

นวัตกรรมผลผักปลังย้อมสีฟันนี้มีวัตถุประสงค์เพื่อศึกษาประสิทธผลของเม็ดผักปลังในการย้อมสีคราบจุลินทรีย์ และเพื่อพัฒนาแนวทางเลือกใหม่ของนวัตกรรมสีย้อมคราบจุลินทรีย์จากธรรมชาติ พัฒนาจากการนำผลแก่ของผักปลังที่มีอยู่ตามชุมชนมาใช้ให้เกิดประโยชน์ ผลจากการดําเนินงานการใช้สีย้อมฟันจากผลผักปลังพบว่ามีการติดสีที่ชัดเจนใกล้เคียงกับเม็ดสีย้อมฟันขององค์การเภสัชกรรม และสามารถขจัดสีที่ติดได้ด้วยการแปรงฟันที่ถูกต้องตามวิธีที่เหมาะสม อีกทั้งยังไม่มีค่าใช้จ่ายในการจัดซื้อเหมือนกับเม็ดสีย้อมฟันจากองค์การเภสัชกรรม และไม่มีความยุ่งยากในการจัดซื้อจัดจ้างเพราะผักปลังเป็นพืชผักที่มีอยู่โดยทั่วไปในชุมชน ซึ่งการนำไปใช้ประโยชน์ของนวัตกรรมนี้ ใช้เพื่อย้อมสีคราบจุลินทรีย์ที่ติดบริเวณฟัน ซึ่งเป็นการตรวจสอบประสิทธิภาพของการกำจัดคราบจุลินทรีย์จากการแปรงฟัน

**คำสำคัญ** : ผลผักปลังย้อมสีฟัน

**ชื่อสิ่งประดิษฐ์ ผลผักปลังย้อมสีฟัน**

**ผู้ประดิษฐ์และนำเสนอผลงาน** ณัฏฐณิชากร ปลื้มกิตติยากรณ์ตำแหน่งนักวิชาการทันตสาธารณสุข

โรงพยาบาลส่งเสริมสุขภาพตำบลบ้านสีถาน โทร. 097-3191536 E-Mail : [pear.009@hotmail.com](mailto:pear.009@hotmail.com)

**บทนำ**

สุขภาพช่องปากเป็นเสมือนประตูนำไปสู่การมีสุขภาพร่างกายที่ดี ขณะเดียวกันปัญหา ในช่องปากอาจเป็นต้นเหตุทำให้เกิดปัญหาสุขภาพทั้งระบบได้ ในเด็กเล็กที่มีปัญหาฟันน้ำนมผุ มีผลกระทบต่อพัฒนาการ การเรียนรู้ และการเจริญเติบโต ซึ่งจะส่งผลต่อสุขภาพทั้งในช่วงวัยเด็กและต่อเนื่องถึงวัยผู้ใหญ่ การปล่อยให้เป็น โรคฟันผุ และโรคปริทันต์อักเสบ นอกจากทำให้เจ็บปวดแล้ว ยังทำให้ช่องปากเป็นแหล่งแพร่กระจายเชื้อโรคไปสู่อวัยวะต่างๆ ได้1 การดูแลสุขภาพอนามัยช่องปากส่วนบุคคลพื้นฐานคือการแปรงฟัน ซึ่งเป็นการกำจัดแผ่นคราบจุลินทรีย์ที่เกาะบริเวณตัวฟัน เพื่อลดโอกาสเสี่ยงต่อการเกิดปัญหาสุขภาพช่อง2 ความสามารถในการแปรงฟันของแต่ละบุคคลนั้นมีความแตกต่างกัน และการตรวจสอบประสิทธิภาพหลังการแปรงฟันด้วยตาเปล่าเพียงอย่างเดียวนั้นไม่เพียงพอ จึงต้องมีการตรวจสอบด้วยการย้อมสีฟัน เพื่อดูคราบจุลินทรีย์ที่หลงเหลือบนตัวฟัน3 แต่เนื่องจากเม็ดสีย้อมฟันที่ใช้โดยทั่วไปในคลินิกทันตกรรมนั้นหาซื้อได้ยากตามท้องตลาดและมีค่าใช้จ่ายในการจัดซื้อ4 และเป็นสีที่สังเคราะห์ขึ้น การจัดทำนวัตกรรมในครั้งนี้จึงมีวัตถุประสงค์เพื่อส่งเสริมการดูแลสุขภาพช่องปาก และให้เกิดการแปรงฟันที่มีประสิทธิ์ภาพ ลดค่าใช้จ่าย และเพื่อเพิ่มโอกาสการเข้าถึงเม็ดสีย้อมฟันมากขึ้น โดยผู้คิดค้นได้ใช้นวัตกรรมสีย้อมฟันจากผลของผักปลังขึ้น ซึ่งเป็นสมุนไพรพื้นบ้านที่มีอยู่โดยทั่วไปในชุมชน ราคาถูกและสีจากผลของผักปลังมีความปลอดภัยมากกว่าสีสังเคราะห์ 5 นวัตกรรมนี้จึ้งเป็นนวัตกรรมหนึ่งที่สามารถนำมาใช้ประโยชน์ในการส่งเสริมทันตสุขภาพได้อย่างเหมาะสม มีวัตถุประสงค์เพื่อ ศึกษาประสิทธิผลของเม็ดผักปลังในการย้อมสีคราบจุลินทรีย์และพัฒนาแนวทางเลือกใหม่ของนวัตกรรมสีย้อมคราบจุลินทรีย์จากธรรมชาติ

**วิธีการพัฒนาสิ่งประดิษฐ์**

**วัสดุ/อุปกรณ์** เม็ดผักปลังแก่ที่มีลักษณะสีคล้ำ 50 กรัม ขวดมีฝาปิดใช้เก็บผลผักปลังย้อมสีฟัน 1 ขวด ชามรอง 1 ใบ ผ้าขาวบาง 1 ผืน ถุงมือยาง 1 คู่ น้ำยาอุทัยทิพย์ 1 ขวด **วิธีทำ** นำเม็ดผักปลังมาล้างให้สะอาดแล้วนำใส่ชามรอง จากนั้นล้างมือให้สะอาดแล้วสวมถุงมือยางที่สะอาด ขยำเม็ดผักปลังให้ได้สีออกมาเป็นลักษณะน้ำสีแดงก่ำจากนั้นวางผ้าขาวบางบนชามรองอีกอันที่สะอาดแล้วเทเม็ดผักปลังที่ขยำแล้วลงบนผ้าขาวบางเพื่อกรองเศษเปลือกและเมล็ดออก เมื่อได้น้ำสีจากเม็ดผักปลังที่กรองแล้ว หยดน้ำยาอุทัยทิพย์ใส่ลงไป 3 - 4 หยด เพื่อปรุงกลิ่น แล้วจึงเทใส่ภาชนะเก็บใส่ตู้เย็นใช้ย้อมสีฟันได้ **วิธีใช้** ใช้ทาย้อมสีคราบจุลินทรีย์ที่ฟันโดยใช้ไม้พันสำลีจุ่มน้ำยาแล้วป้ายทาให้ทั่วฟันทุกซี่ทุกด้าน จากนั้นบ้วนน้ำเอาน้ำยาส่วนเกินออกเบาๆ และส่องกระจกดูว่ามีสีติดบริเวณไหนบ้างหลังจากนั้นแปรงฟันให้ถูกต้องเพื่อขจัดคราบจุลินทรีย์ออกให้หมด

**การทดลองประสิทธิภาพสิ่งประดิษฐ์**

ตารางเปรียบเทียบประสิทธิผลของเม็ดผักปลังย้อมสีฟัน

|  |  |  |  |  |  |
| --- | --- | --- | --- | --- | --- |
| ผลิตภัณฑ์ | สี | การย้อมติดสี | รสชาติ | กลิ่น | ผลิตจาก |
| เม็ดสีย้อมฟันขององค์การ | ชมพู | ติดสีชัดเจน | หวาน | ไม่มีกลิ่น | สารสังเคราะห์ |
| น้ำยาย้อมสีฟันจากผักปลัง | ม่วง | ติดสีชีดเจน | ไม่มีรสชาติ | กลิ่นน้ำยาอุทัย | ผลแก่ของผักปลัง |

ตารางเปรียบเทียบราคาเม็ดผักปลังกับเม็ดสีย้อมฟันขององค์การเภสัชกรรม

|  |  |  |  |
| --- | --- | --- | --- |
| รายการ | ราคา | ปริมาณ | การจัดหา |
| เม็ดสีย้อมฟันขององค์การ | 32 บาท | 50 เม็ด | ทำการจัดซื้อจัดจ้าง |
| เม็ดผักปลัง | ไม่มีค่าใช้จ่าย | 50 ลูก | จัดหาง่ายเป็นพืชที่มีในท้องถิ่น |

-ปัญหาและอุปสรรค : ลูกผักปลังเป็นพืชผักที่มีรสฝาดและไม่มีกลิ่นหอม บูดง่าย เก็บได้ไม่นาน

-แนวทางการแก้ไข : ปรุงรสด้วยเกลือและเพิ่มกลิ่นหอมด้วยน้ำยาอุทัยทิพย์ แช่ตู้เย็น

-โอกาสการพัฒนา : พัฒนาความเข้มข้นของสีน้ำผักปลัง เพื่อให้ยอมคราบฟันได้อย่างชัดเจนมากยิ่งขึ้น,

พัฒนาระยะเวลาการใช้งานของผลิตภัณฑ์ให้ผลิตภัณฑ์สามารถเก็บไว้ใช้ได้นานขึ้น

**ประโยชน์/การนำไปใช้**

1.ใช้ย้อมสีฟันเพื่อเพิ่มประสิทฺภาพในการแปรงฟัน

**เอกสารอ้างอิง**

1.สุธา เจียรมณีโชติชัย. (2555). **การสรางเสริมสุขภาพชองปากประตูสูสุขภาพที่ดีในทุกชวงวัยของชีวิต.**

ค้นเมื่อ 12 ตุลาคม 2561, จาก [http://dental2.anamai.moph.go.th/download/article /article\_20160915150211.pdf](http://dental2.anamai.moph.go.th/download/article%20/article_20160915150211.pdf).

2.กนกวรรณ ชะเนติยัง. สีย้อมฟันจากธรรมชาติ. ( 2560) . ค้นเมื่อ 12 ตุลาคม 2561, จาก http://www. sangkhahospital.com/sangkha/administrator/modules/mod\_download/img/4\_268\_12\_08\_2017\_11\_12\_33\_KanokwanChanetiyoung

3.วศิรดา ชูเดช. นวัตกรรมการย้อมคราบจุลินทรีย์ทางทันตกรรม. บทความวิชาการส าหรับการศึกษาต่อเนื่องทางเภสัชศาสตร์แก่ผู้ประกอบวิชาชีพเภสัชกรรม คณะเภสัชศาสตร์ มหาวิทยาลัยสงขลานครินทร์.

4.ฐาปกรณ์ พลอยพันธ์.สีย้อมฟันจากดอกเฟื้องฟ้าและใบฝรั่ง. (2557). ค้นเมื่อ 12 ตุลาคม 2561, จาก

https://www.hfocus.org/content/2015/01/9147

5.สุดารัตน์ หอมหวล. **ผักปลัง(ฐานข้อมูลสมุนไพร คณะเภสัชศาสตร์ มหาวิทยาลัยอุบลราชธานี**. (2553) .ค้นเมื่อ 12 ตุลาคม 2561, จาก http://www.phargarden.com/main.php?action=viewpage &pid=238